CELEX: 32019R2075
Language: fi
Date: 2019-11-29 00:00:00
Title: Komission asetus (EU) 2019/2075, annettu 29 päivänä marraskuuta 2019, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 1, IAS 8, IAS 34, IAS 37, IAS 38, IFRS 2, IFRS 3 ja IFRS 6, kansainvälisen tilinpäätöskysymysten tulkintakomitean tulkintojen IFRIC 12, IFRIC 19, IFRIC 20 ja IFRIC 22 sekä pysyvän tulkintakomitean tulkinnan SIC-32 osalta (ETA: n kannalta merkityksellinen teksti)

6.12.2019   
               
               
                  FI
               
               
                  Euroopan unionin virallinen lehti
               
               
                  L 316/10
               
            
         KOMISSION ASETUS (EU) 2019/2075,
         annettu 29 päivänä marraskuuta 2019,
         tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 1, IAS 8, IAS 34, IAS 37, IAS 38, IFRS 2, IFRS 3 ja IFRS 6, kansainvälisen tilinpäätöskysymysten tulkintakomitean tulkintojen IFRIC 12, IFRIC 19, IFRIC 20 ja IFRIC 22 sekä pysyvän tulkintakomitean tulkinnan SIC-32 osalta
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
         sekä katsoo seuraavaa:
         
                     (1)
                  
                  
                     Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
                  
               
                     (2)
                  
                  
                     Kansainvälisiä tilinpäätösstandardeja antava elin International Accounting Standards Board hyväksyi 29 päivänä maaliskuuta 2018 muutoksia IFRS-standardeihin sisältyviin Käsitteellistä viitekehystä koskeviin viittauksiin. Muutosten tarkoituksena on päivittää useisiin standardeihin ja tulkintoihin sisältyvät nykyiset viittaukset aikaisempiin viitekehyksiin viittauksilla tarkistettuun käsitteelliseen viitekehykseen.
                  
               
                     (3)
                  
                  
                     Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) kuuleminen vahvistaa, että muutokset kansainvälisiin tilinpäätösstandardeihin IAS 1 Tilinpäätöksen esittäminen, IAS 8 Tilinpäätöksen laatimisperiaatteet, kirjanpidollisten arvioiden muutokset ja virheet, IAS 34 Osavuosikatsaukset, IAS 37 Varaukset, ehdolliset velat ja ehdolliset varat, IAS 38 Aineettomat hyödykkeet, IFRS 2 Osakeperusteiset maksut, IFRS 3 Liiketoimintojen yhdistäminen ja IFRS 6 Mineraalivarantojen etsintä ja arviointi, kansainvälisen tilinpäätöskysymysten tulkintakomitean tulkintoihin IFRIC 12 Palvelutoimilupajärjestelyt, IFRIC 19 Rahoitusvelkojen kuolettaminen oman pääoman ehtoisilla instrumenteilla, IFRIC 20 Pintamaan poistamisesta aiheutuvat menot avolouhoksen tuotantovaiheessa ja IFRIC 22 Ulkomaan rahan määräiset liiketoimet ja etukäteisvastike sekä pysyvän tulkintakomitean tulkintaan SIC-32 Aineettomat hyödykkeet – verkkosivustoista johtuvat menot täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
                  
               
                     (4)
                  
                  
                     Sen vuoksi asetusta (EY) N:o 1126/2008 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1126/2008 liite seuraavasti:
            
                        a)
                     
                     
                        muutetaan kansainvälinen tilinpäätösstandardi IAS 1 Tilinpäätöksen esittäminen tämän asetuksen liitteen mukaisesti;
                     
                  
                        b)
                     
                     
                        muutetaan IAS 8 Tilinpäätöksen laatimisperiaatteet, kirjanpidollisten arvioiden muutokset ja virheet tämän asetuksen liitteen mukaisesti;
                     
                  
                        c)
                     
                     
                        muutetaan IAS 34 Osavuosikatsaukset tämän asetuksen liitteen mukaisesti;
                     
                  
                        d)
                     
                     
                        muutetaan IAS 37 Varaukset, ehdolliset velat ja ehdolliset varat tämän asetuksen liitteen mukaisesti;
                     
                  
                        e)
                     
                     
                        muutetaan IAS 38 Aineettomat hyödykkeet tämän asetuksen liitteen mukaisesti;
                     
                  
                        f)
                     
                     
                        muutetaan kansainvälinen tilinpäätösstandardi IFRS 2 Osakeperusteiset maksut tämän asetuksen liitteen mukaisesti;
                     
                  
                        g)
                     
                     
                        muutetaan IFRS 3 Liiketoimintojen yhdistäminen tämän asetuksen liitteen mukaisesti;
                     
                  
                        h)
                     
                     
                        muutetaan IFRS 6 Mineraalivarantojen etsintä ja arviointi tämän asetuksen liitteen mukaisesti;
                     
                  
                        i)
                     
                     
                        muutetaan kansainvälisten tilinpäätöskysymysten tulkintakomitean tulkinta IFRIC 12 Palvelutoimilupajärjestelyt tämän asetuksen liitteen mukaisesti;
                     
                  
                        j)
                     
                     
                        muutetaan IFRIC 19 Rahoitusvelkojen kuolettaminen oman pääoman ehtoisilla instrumenteilla tämän asetuksen liitteen mukaisesti;
                     
                  
                        k)
                     
                     
                        muutetaan IFRIC 20 Pintamaan poistamisesta aiheutuvat menot avolouhoksen tuotantovaiheessa tämän asetuksen liitteen mukaisesti;
                     
                  
                        l)
                     
                     
                        muutetaan IFRIC 22 Ulkomaan rahan määräiset liiketoimet ja etukäteisvastike tämän asetuksen liitteen mukaisesti;
                     
                  
                        m)
                     
                     
                        muutetaan pysyvän tulkintakomitean tulkinta SIC-32 Aineettomat hyödykkeet – verkkosivustoista johtuvat menot tämän asetuksen liitteen mukaisesti.
                     
                  
         
            2 artikla
            Yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2020 tai sen jälkeen.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 243, 11.9.2002, s. 1.
         
            (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
      
      
         
            LIITE
            
               Muutokset IFRS-standardeihin sisältyviin Käsitteellistä viitekehystä koskeviin viittauksiin
            
            Muutokset IFRS-standardeihin
            
               Muutokset IFRS 2:een Osakeperusteiset maksut
               
            
            Lisätään kappale 63E.
            VOIMAANTULO
            ...
            
                        63E
                     
                     
                        Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin liitteeseen A sisältyvän oman pääoman ehtoisen instrumentin määritelmän alaviitettä. Yhteisön on sovellettava tätä muutosta 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava IFRS 2:n muutosta takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti ottaen huomioon tämän standardin kappaleisiin 53–59 sisältyvät siirtymäsäännöt. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava IFRS 2:n muutosta IAS 8:n kappaleisiin 23–28, 50–53 ja 54F perustuvalla tavalla.
                     
                  Muutetaan oman pääoman ehtoisen instrumentin määritelmän alaviitettä liitteessä A.
            
                        *
                     
                     
                        Vuonna 2018 julkaistussa Taloudellisen raportoinnin käsitteellisessä viitekehyksessä velka määritellään yhteisön olemassa olevaksi velvoitteeksi taloudellisten voimavarojen siirtämiseen aikaisempien tapahtumien seurauksena.
                     
                  
               Muutos IFRS 3:een Liiketoimintojen yhdistäminen
               
            
            Poistetaan kappaleesta 11 ”yleisissä perusteissa” -tekstiin liittyvä alaviite ja lisätään ”Tilinpäätöksen laatimista ja esittämistä koskevissa yleisissä perusteissa” -tekstiin liittyvä alaviite. Kappaletta 11 ei ole muuten muutettu, mutta se on sisällytetty lukemisen helpottamiseksi.
            
               Kirjaamisen ehdot
            
            
                        11
                     
                     
                        Jotta hankitut yksilöitävissä olevat varat ja vastattaviksi otetut velat olisivat kirjattavissa hankintamenetelmää sovellettaessa, niiden täytyy hankinta-ajankohtana vastata varojen ja velkojen määritelmiä, jotka on esitetty Tilinpäätöksen laatimista ja esittämistä koskevissa yleisissä perusteissa
                           †. Esimerkiksi menot, joiden hankkijaosapuoli odottaa toteutuvan tulevaisuudessa mutta joita se ei ole velvollinen toteuttamaan pannakseen täytäntöön suunnitelmansa hankinnan kohteen jonkin toiminnon lopettamisesta tai hankinnan kohteen palveluksessa olevien henkilöiden työsuhteen päättämisestä tai henkilöiden siirtämisestä toiseen paikkaan, eivät ole hankinta-ajankohdan velkoja. Sen vuoksi hankkijaosapuoli ei kirjaa kyseisiä menoja hankintamenetelmää soveltaessaan. Sen sijaan hankkijaosapuoli merkitsee kyseiset menot hankinnan jälkeisiin tilinpäätöksiinsä muiden IFRS-standardien mukaisesti.
                     
                  
                        †
                     
                     
                        Tätä standardia soveltaessaan hankkijaosapuolten täytyy soveltaa omaisuuserän ja velan määritelmää ja niitä koskevaa ohjeistusta, jotka sisältyvät IASC:n julkaisemiin ja IASB:n vuonna 2001 hyväksymiin Tilinpäätöksen laatimista ja esittämistä koskeviin yleisiin perusteisiin sen sijaan, että se soveltaisi vuonna 2018 julkaistua Taloudellisen raportoinnin käsitteellistä viitekehystä.
                        
                     
                  
               Muutokset IFRS 6:een Mineraalivarantojen etsintä ja arviointi
               
            
            Muutetaan kappaletta 10, poistetaan kappaleeseen 10 sisältyvä ”Yleiset perusteet” -tekstiin liittyvä alaviite ja lisätään kappale 26A.
            
               Aktivoitujen etsintä- ja arviointimenojen hankintamenon koostumus
            
            ...
            
                        10
                     
                     
                        Mineraalivarantoihin liittyviä kehittämismenoja ei saa aktivoida etsintä- ja arviointimenoina. Taloudellisen raportoinnin käsitteellinen viitekehys ja IAS 38 Aineettomat hyödykkeet sisältävät ohjeita kehittämistoiminnasta johtuvien omaisuuserien kirjaamisesta.
                        ...
                     
                  VOIMAANTULO
            ...
            
                        26A
                     
                     
                        Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaletta 10. Yhteisön on sovellettava tätä muutosta 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava IFRS 6:n muutoksia takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava IFRS 6:n muutosta IAS 8:n kappaleisiin 23–28, 50–53 ja 54F perustuvalla tavalla.
                     
                  
               Muutokset IAS 1:een Tilinpäätöksen esittäminen
               
            
            Muutetaan kappaleita 7, 15, 19–20, 23–24, 28 ja 89 sekä lisätään kappale 139S. Poistetaan neljä alaviitettä–kappaleeseen 7 sisältyvään ”kappaleessa 25” -tekstiin liittyvä alaviite, kappaleen 15 toiseen virkkeeseen sisältyvä alaviite, kappaleeseen 28 sisältyvä alaviite sekä kappaleeseen 89 sisältyvään ”yleisissä perusteissa” -tekstiin liittyvä alaviite.
            MÄÄRITELMÄT
            
                        7
                     
                     
                        
                           Tässä standardissa käytetään seuraavia termejä seuraavassa merkityksessä:
                        
                        ...
                        
                           Olennainen Erien esittämättä jättämisen tai virheellisen esittämisen vaikutus on olennainen, jos nämä esittämättä jättämiset tai virheelliset esittämiset yksin tai yhdessä voisivat vaikuttaa taloudellisiin päätöksiin, joita käyttäjät tekevät tilinpäätöksen perusteella. Olennaisuus riippuu pois jätetyn tai virheellisesti esitetyn erän koosta ja luonteesta vallitsevissa olosuhteissa arvioituna. Ratkaisevana tekijänä voi olla erän koko tai sen luonne tai molemmat yhdessä.
                        Arvioitaessa, voisiko tiedon esittämättä jättäminen tai virheellinen esittäminen vaikuttaa käyttäjien tekemiin taloudellisiin päätöksiin ja voisiko sillä näin ollen olla olennaista merkitystä, on otettava huomioon näiden käyttäjien erityispiirteet. Käyttäjillä oletetaan olevan kohtuullinen liiketoiminnan, talouden ja kirjanpidon tuntemus sekä halukkuutta perehtyä informaatioon kohtuullisen huolellisesti. Asiaa arvioitaessa pitää sen vuoksi ottaa huomioon, minkä voidaan kohtuudella odottaa vaikuttavan tällaisiin käyttäjiin heidän tehdessään taloudellisia päätöksiä.
                        ...
                     
                  
               Oikean kuvan antaminen ja IFRS-standardien noudattaminen
            
            
                        15
                     
                     
                        
                           Tilinpäätöksen on annettava oikea kuva yhteisön taloudellisesta asemasta, taloudellisesta tuloksesta ja rahavirroista. Oikean kuvan antaminen edellyttää, että liiketoimien, muiden tapahtumien ja olosuhteiden vaikutukset esitetään todenmukaisesti sekä Taloudellisen raportoinnin käsitteellisessä viitekehyksessä (Käsitteellinen viitekehys) annettujen varojen, velkojen, tuottojen ja kulujen määritelmien ja kirjaamiskriteerien mukaisesti. IFRS-standardien noudattamisen ja lisätietojen antamisen tarvittaessa oletetaan johtavan oikean kuvan antavaan tilinpäätökseen.
                        
                        ...
                     
                  
                        19
                     
                     
                        
                           Niissä äärimmäisen harvoissa tapauksissa, joissa johto toteaa, että jonkin IFRS-standardin mukaisen vaatimuksen noudattaminen johtaisi niin harhaanjohtavaan tulokseen, että se olisi vastoin Käsitteellisessä viitekehyksessä määrättyä tilinpäätöksen tavoitetta, yhteisön on poikettava kyseisestä vaatimuksesta kappaleessa 20 tarkoitetulla tavalla, mikäli asianomainen sääntelynormisto edellyttää tällaista poikkeamista tai ei muutoin kiellä sitä.
                        
                     
                  
                        20
                     
                     
                        
                           Kun yhteisö poikkeaa jonkin IFRS-standardin vaatimuksesta kappaleen 19 mukaisesti, sen on esitettävä tilinpäätöksessään:
                        
                        
                                    a)
                                 
                                 
                                    
                                       että johto on todennut tilinpäätöksen antavan oikean kuvan yhteisön taloudellisesta asemasta, taloudellisesta tuloksesta ja rahavirroista;
                                    
                                 
                              
                                    b)
                                 
                                 
                                    
                                       että yhteisö on noudattanut sovellettavia IFRS-standardeja, paitsi että se on oikean kuvan antamiseksi poikennut tietystä vaatimuksesta;
                                    
                                 
                              
                                    c)
                                 
                                 
                                    
                                       sen IFRS-standardin nimi, josta yhteisö on poikennut, poikkeamisen luonne sekä kyseisen IFRS-standardin edellyttämä menettelytapa, syy jonka vuoksi tämä menettelytapa olisi kyseisissä olosuhteissa johtanut niin harhaanjohtavaan tulokseen, että se olisi vastoin Käsitteellisessä viitekehyksessä määrättyä tilinpäätöksen tavoitetta, sekä valittu menettelytapa; ja
                                    
                                 
                              
                                    d)
                                 
                                 
                                    
                                       jokaiselta tilinpäätöksessä esitettävältä kaudelta esitetään poikkeamisen vaikutus jokaiseen tilinpäätöksen erään, joka olisi esitetty, jos vaatimusta olisi noudatettu.
                                    
                                 
                              ...
                     
                  
                        23
                     
                     
                        
                           Niissä äärimmäisen harvoissa tapauksissa, joissa johto toteaa, että jonkin IFRS-standardin mukaisen vaatimuksen noudattaminen johtaisi niin harhaanjohtavaan tulokseen, että se olisi vastoin Käsitteellisessä viitekehyksessä määrättyä tilinpäätöksen tavoitetta, mutta asianomainen sääntelynormisto ei salli poikkeamista kyseisestä vaatimuksesta, yhteisön on mahdollisimman pitkälti rajoitettava niitä harhaanjohtavia puolia, joita vaatimuksen noudattamisesta havaitaan aiheutuvan, esittämällä tilinpäätöksessään seuraavat tiedot:
                        
                        
                                    a)
                                 
                                 
                                    
                                       kyseisen IFRS-standardin nimi, vaatimuksen luonne ja syy, jonka vuoksi johto on todennut kyseisen vaatimuksen noudattamisen johtavan vallitsevissa olosuhteissa niin harhaanjohtavaan tulokseen, että se olisi Käsitteellisessä viitekehyksessä määrätyn tilinpäätöksen tavoitteen vastaista; ja
                                    
                                 
                              
                                    b)
                                 
                                 
                                    
                                       jokaiselta tilinpäätöksessä esitettävältä kaudelta kutakin tilinpäätöksen erää koskevat oikaisut, joiden johto on todennut olevan tarpeellisia oikean kuvan antamiseksi.
                                    
                                 
                              
                  
                        24
                     
                     
                        Kappaleita 19–23 sovellettaessa tiedon katsotaan olevan tilinpäätöksen tavoitteen vastainen silloin, kun se ei esitä todenmukaisesti niitä liiketoimia, muita tapahtumia ja olosuhteita, joita sen joko väitetään esittävän tai joita sen voitaisiin kohtuudella odottaa esittävän, ja näin ollen se todennäköisesti vaikuttaisi tilinpäätöksen käyttäjien taloudellisiin päätöksiin. Arvioidessaan, johtaisiko jonkin IFRS-standardin tietyn vaatimuksen noudattaminen niin harhaanjohtavaan tulokseen, että se olisi Käsitteellisessä viitekehyksessä määrätyn tilinpäätöksen tavoitteen vastaista, johto harkitsee:
                        
                                    a)
                                 
                                 
                                    minkä vuoksi tilinpäätöksen tavoitetta ei saavuteta kyseisissä olosuhteissa; ja
                                 
                              
                                    b)
                                 
                                 
                                    miten yhteisön olosuhteet poikkeavat muiden vaatimusta noudattavien yhteisöjen olosuhteista. Jos muut samanlaisissa olosuhteissa toimivat yhteisöt noudattavat vaatimusta, oletetaan lähtökohtaisesti, että vaatimuksen noudattaminen ei voi johtaa yhteisön osalta niin harhaanjohtavaan tulokseen, että se olisi Käsitteellisessä viitekehyksessä määrätyn tilinpäätöksen tavoitteen vastaista, mutta tämä olettamus on kumottavissa.
                                 
                              ...
                     
                  
               Suoriteperuste
            
            ...
            
                        28
                     
                     
                        Suoriteperustetta noudatettaessa yhteisö merkitsee erät tilinpäätökseen varoiksi, veloiksi, tuotoiksi ja kuluiksi (tilinpäätöksen perustekijät), kun ne vastaavat Käsitteellisessä viitekehyksessä määrättyjä perustekijöiden määritelmiä ja täyttävät niiden kirjaamisedellytykset.
                        ...
                     
                  
               Kauden voitto tai tappio
            
            ...
            
                        89
                     
                     
                        Joissakin IFRS-standardeissa yksilöidään tapaukset, joissa yhteisö kirjaa tietyt erät muuten kuin tarkasteltavana olevan kauden tulokseen vaikuttavasti. IAS 8:ssa mainitaan kaksi tällaista tapausta: virheiden korjaaminen ja tilinpäätöksen laatimisperiaatteiden muutosten vaikutus. Joissakin muissa IFRS-standardeissa vaaditaan tai sallitaan, että jotkin muut laajan tuloksen erät, jotka vastaavat Käsitteellisessä viitekehyksessä annettua tuoton tai kulun määritelmää, kirjataan muuten kuin tulosvaikutteisesti (ks. kappale 7).
                        ...
                     
                  SIIRTYMÄSÄÄNNÖT JA VOIMAANTULO
            ...
            
                        139S
                     
                     
                        Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaleita 7, 15, 19–20, 23–24, 28 ja 89. Yhteisön on sovellettava näitä muutoksia 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava IAS 1:n muutoksia takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava IAS 1:n muutosta IAS 8:n kappaleisiin 23–28, 50–53 ja 54F perustuvalla tavalla.
                     
                  
               Muutokset IAS 8:aan Tilinpäätöksen laatimisperiaatteet, kirjanpidollisten arvioiden muutokset ja virheet
               
            
            Muutetaan kappaleita 6 ja 11(b). Poistetaan kappaleeseen 6 sisältyvään ”kappaleessa 25” -tekstiin liittyvä alaviite ja kappaleeseen 11(b) sisältyvä alaviite sekä lisätään uusi alaviite kappaleeseen 11(b). Muutetaan kappaletta 54 edeltävää otsikkoa ja lisätään kappaleet 54F–54G.
            MÄÄRITELMÄT
            ...
            
                        6
                     
                     
                        Arvioitaessa, voisiko tiedon esittämättä jättäminen tai virheellinen esittäminen vaikuttaa käyttäjien tekemiin taloudellisiin päätöksiin ja voisiko sillä näin ollen olla olennaista merkitystä, on otettava huomioon näiden käyttäjien erityispiirteet. Käyttäjillä oletetaan olevan kohtuullinen liiketoiminnan, talouden ja kirjanpidon tuntemus sekä halukkuutta perehtyä informaatioon kohtuullisen huolellisesti. Asiaa arvioitaessa pitää sen vuoksi ottaa huomioon, minkä voidaan kohtuudella odottaa vaikuttavan tällaisiin käyttäjiin heidän tehdessään taloudellisia päätöksiä.
                        ...
                     
                  
               Tilinpäätöksen laatimisperiaatteiden valinta ja soveltaminen
            
            ...
            
                        11
                     
                     
                        
                           Kappaleessa 10 tarkoitetussa harkinnassaan johdon on tukeuduttava seuraaviin lähteisiin alenevassa järjestyksessä ja arvioitava niiden käyttökelpoisuutta:
                        
                        
                                    a)
                                 
                                 
                                    
                                       vastaavanlaisia ja kyseisiin aiheisiin liittyviä asioita käsittelevien IFRS-standardien vaatimukset; ja
                                    
                                 
                              
                                    b)
                                 
                                 
                                    
                                       
                                          Taloudellisen raportoinnin käsitteellisessä viitekehyksessä (Käsitteellinen viitekehys)
                                          †
                                          annetut varojen, velkojen, tuottojen ja kulujen määritelmät ja kirjauskriteerit sekä niiden arvostukseen liittyvät käsitteet.
                                       
                                    
                                 
                              
                  
                        †
                     
                     
                        Kappaleessa 54G selitetään, miten tätä vaatimusta muutetaan, kun on kyse hintasäänneltyyn toimintaan liittyvistä saldoista (regulatory account balances).
                        ...
                     
                  VOIMAANTULO JA SIIRTYMÄSÄÄNNÖT
            ...
            
                        54F
                     
                     
                        Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaleita 6 ja 11(b). Yhteisön on sovellettava näitä muutoksia 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava kappaleisiin 6 ja 11(b) tehtyjä muutoksia takautuvasti tämän standardin mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava kappaleisiin 6 ja 11(b) tehtyjä muutoksia tämän standardin kappaleisiin 23–28 perustuvalla tavalla. Jos minkä tahansa asiakirjaan Muutokset IFRS-standardeihin sisältyviin Käsitteellistä viitekehystä koskeviin viittauksiin sisältyvän muutoksen takautuvasta soveltamisesta aiheutuisi kohtuuttomia kustannuksia tai ponnisteluja, yhteisön on tämän standardin kappaleita 23–28 soveltaessaan luettava kaikki viittaukset ”ei käytännössä mahdolliseen” kappaleen 27 viimeistä virkettä lukuun ottamatta siten, että ne tarkoittavat ”aiheuttaa kohtuuttomia kustannuksia tai ponnisteluja”, ja viittaukset ”käytännössä mahdolliseen” siten, että ne tarkoittavat ”mahdollista ilman kohtuuttomia kustannuksia tai ponnisteluja”.
                     
                  
                        54G
                     
                     
                        Jos yhteisö ei sovella IFRS 14:ää Regulatory Deferral Accounts, sen on soveltaessaan kappaletta 11(b) hintasäänneltyyn toimintaan liittyviin saldoihin (regulatory account balances) edelleen tukeuduttava Tilinpäätöksen laatimista ja esittämistä koskeviin yleisiin perusteisiin* sisältyviin määritelmiin, kirjaamiskriteereihin ja arvostukseen liittyviin käsitteisiin ja arvioitava niiden soveltuvuutta Käsitteellisessä viitekehyksessä esitettyjen sijaan. Hintasäänneltyyn toimintaan liittyvä saldo (regulatory account balance) on minkä tahansa sellaisen kulutilin (tai tuottotilin) saldo, jota ei kirjata toisen sovellettavan IFRS-standardin mukaisesti omaisuuseräksi tai velaksi mutta jonka hintoja sääntelevä taho ottaa huomioon tai joka sen odotetaan ottavan huomioon määrittäessään hintaa (tai hintoja), joka voidaan periä asiakkailta. Hintoja sääntelevä taho on valtuudet omaava taho, jolla on lakiin tai määräykseen perustuva oikeus määrätä yhteisöä sitova hinta tai hinnan vaihteluväli. Hintoja sääntelevä taho voi olla kolmas osapuoli tai yhteisön lähipiiriin kuuluva taho, mukaan lukien yhteisön oma hallintoelin, jos kyseinen taho on lain tai määräyksen perusteella velvollinen asettamaan hinnat sekä asiakkaiden etu huomioon ottaen että yhteisön yleisen taloudellisen elinkelpoisuuden turvaamiseksi.
                     
                  
                        *
                     
                     
                        Viittaus koskee IASC:n julkaisemia ja IASB:n vuonna 2001 hyväksymiä Tilinpäätöksen laatimista ja esittämistä koskevia yleisiä perusteita.
                        
                     
                  
               Muutokset IAS 34:ään Osavuosikatsaukset
               
            
            Muutetaan kappaleita 31 ja 33 ja lisätään kappale 58. Poistetaan kappaleeseen 31 sisältyvään (”yleiset perusteet”) -tekstiin liittyvä alaviite.
            
               Samat laatimisperiaatteet kuin vuositilinpäätöksessä
            
            ...
            
                        31
                     
                     
                        
                           Taloudellisen raportoinnin käsitteellisen viitekehyksen (Käsitteellinen viitekehys) mukaan kirjaaminen on prosessi, jolla tilinpäätöksen jonkin perustekijän määritelmän mukainen erä tallennetaan taseeseen tai taloudellista tulosta osoittavaan laskelmaan (tai osoittaviin laskelmiin) sisällyttämistä varten. Varojen, velkojen, tuottojen ja kulujen määritelmät ovat perustavanlaatuisia erien kirjaamisen kannalta sekä tilikauden että osavuosijakson lopussa.
                        ...
                     
                  
                        33
                     
                     
                        Tuottojen (myyntituottojen) ja kulujen oleellinen piirre on, että niihin liittyvät varojen ja velkojen siirtymiset yhteisöön ja pois yhteisöstä ovat jo toteutuneet. Mikäli kyseiset siirtymiset ovat jo toteutuneet, niihin liittyvät myyntituotot ja kulut kirjataan; muussa tapauksessa niitä ei kirjata. Käsitteellisen viitekehyksen mukaan ei ole sallittua merkitä taseeseen eriä, jotka eivät vastaa varojen tai velkojen määritelmää.
                        ...
                     
                  VOIMAANTULO
            ...
            
                        58
                     
                     
                        Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaleita 31 ja 33. Yhteisön on sovellettava näitä muutoksia 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava IAS 34:n muutoksia takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava IAS 34:n muutoksia tämän standardin kappaleisiin 43–45 ja IAS 8:n kappaleisiin 23–28, 50–53 ja 54F perustuvalla tavalla.
                     
                  
               Muutos IAS 37:ään Varaukset, ehdolliset velat ja ehdolliset varat
               
            
            Lisätään alaviite kappaleeseen 10 sisältyvään velan määritelmään.
            
                        *
                     
                     
                        Tähän standardiin sisältyvää velan määritelmää ei muutettu sen seurauksena, että velan määritelmää muutettiin vuonna 2018 julkaistussa Taloudellisen raportoinnin käsitteellisessä viitekehyksessä.
                        
                     
                  
               Muutos IAS 38:aan Aineettomat hyödykkeet
               
            
            Lisätään alaviite kappaleeseen 8 sisältyvään omaisuuserän määritelmään.
            
                        *
                     
                     
                        Tähän standardiin sisältyvää omaisuuserän määritelmää ei muutettu sen seurauksena, että omaisuuserän määritelmää muutettiin vuonna 2018 julkaistussa Taloudellisen raportoinnin käsitteellisessä viitekehyksessä.
                        
                     
                  
               Muutos IFRIC 12:een Palvelutoimilupajärjestelyt
               
            
            Muutetaan Viittaukset-osioon sisältyvään ”Tilinpäätöksen laatimista ja esittämistä koskevat yleiset perusteet” -tekstiin liittyvää alaviitettä.
            
                        *
                     
                     
                        Viittaus koskee IASC:n julkaisemia ja IASB:n vuonna 2001 hyväksymiä Tilinpäätöksen laatimista ja esittämistä koskevia yleisiä perusteita, jotka olivat voimassa tulkintaa laadittaessa.
                     
                  
               Muutos IFRIC 19:ään Rahoitusvelkojen kuolettaminen oman pääoman ehtoisilla instrumenteilla
               
            
            Muutetaan Viittaukset-osioon sisältyvään ”Tilinpäätöksen laatimista ja esittämistä koskevat yleiset perusteet” -tekstiin liittyvää alaviitettä.
            
                        *
                     
                     
                        Viittaus koskee IASC:n julkaisemia ja IASB:n vuonna 2001 hyväksymiä Tilinpäätöksen laatimista ja esittämistä koskevia yleisiä perusteita, jotka olivat voimassa tulkintaa laadittaessa.
                     
                  
               Muutos IFRIC 20:een Pintamaan poistamisesta aiheutuvat menot avolouhoksen tuotantovaiheessa
               
            
            Lisätään Viittaukset-osioon alaviite tekstiin ”Taloudellisen raportoinnin käsitteellinen viitekehys”.
            
            
                        *
                     
                     
                        Viittaus koskee vuonna 2010 julkaistua Taloudellisen raportoinnin käsitteellistä viitekehystä, joka oli voimassa tulkintaa laadittaessa.
                     
                  
               Muutos IFRIC 22:een Ulkomaan rahan määräiset liiketoimet ja etukäteisvastike
               
            
            Lisätään Viittaukset-osioon alaviite tekstiin ”Taloudellisen raportoinnin käsitteellinen viitekehys”.
            
                        *
                     
                     
                        Viittaus koskee vuonna 2010 julkaistua Taloudellisen raportoinnin käsitteellistä viitekehystä, joka oli voimassa tulkintaa laadittaessa.
                     
                  
               Muutokset SIC-32:een Aineettomat hyödykkeet – verkkosivustoista johtuvat menot
               
            
            Muutetaan kappaletta 5 ja poistetaan kappaleeseen 5 sisältyvään ”yleisten perusteiden” -tekstiin liittyvä alaviite. Lisätään uusi kappale otsikon ”Voimaantulo” alla esitettävään osioon.
            KÄSITELTÄVÄ ASIA
            ...
            
                        5
                     
                     
                        Tämä tulkinta ei koske menoja, jotka johtuvat verkkosivuston laitteistojen (esimerkiksi verkkopalvelimien, koekäyttöpalvelimien, tuotantopalvelimien ja internetyhteyksien) hankinnasta, kehittämisestä ja käytöstä. Tällaisia menoja käsitellään IAS 16:n mukaisesti. Lisäksi, jos yhteisölle syntyy menoja sen verkkosivuston internet-palveluntarjoajan hosting-palvelusta, nämä menot kirjataan kuluiksi kohdan IAS 1.88 ja Taloudellisen raportoinnin käsitteellisen viitekehyksen mukaisesti silloin, kun palvelu saadaan.
                        ...
                     
                  VOIMAANTULO
            ...
            Vuonna 2018 julkaistulla asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin muutettiin kappaletta 5. Yhteisön on sovellettava tätä muutosta 1.1.2020 tai sen jälkeen alkavilla tilikausilla. Aikaisempi soveltaminen on sallittua, jos yhteisö soveltaa samanaikaisesti kaikkia muita asiakirjalla Muutokset IFRS-standardeihin sisältyviin Käsitteellistä viitekehystä koskeviin viittauksiin tehtyjä muutoksia. Yhteisön on sovellettava SIC-32:n muutosta takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisö kuitenkin toteaa, ettei takautuva soveltaminen olisi käytännössä mahdollista tai että siitä aiheutuisi kohtuuttomia kustannuksia tai ponnisteluja, sen on sovellettava SIC-32:n muutosta IAS 8:n kappaleisiin 23–28, 50–53 ja 54F perustuvalla tavalla.